Sovesh/autoresearch-or huggingface dataset:
'ଓଲଟ କମଳ (ଇଂରାଜୀ:Abroma augusta Linn.f.) ଏକ ଛୋଟ ବୃକ୍ଷ |କୁଳ(Family)-ପିଶାଚକାର୍ପାସ –Sterculiaceaeଇଂରାଜୀ ନାମ- ଡ଼େଭିଲ୍ସ୍ କଟନ(Devil’s cotton, Indian Hemp) ଲାଟିନ ନାମ-ଆବ୍ରୋମା ଅଗଷ୍ଟା ଲୀନ. ଏଫ. 

 ବିବିଧ ଭାରତୀୟ ପ୍ରାଦେଶିକ ନାମ 

 ଉଦ୍ଭିଦ ସ୍ୱରୂପ ବର୍ଣ୍ଣନା 

ଏହାର ରୋମଶ ଗୁଳ୍ମ କିମ୍ବା ଛୋଟ ବୃକ୍ଷ ୧୦ ଫୁଟ ପର୍ଯ୍ୟନ୍ତ କିମ୍ବା ତତୁର୍ଦ୍ଧ ଉଚ୍ଚ ହୋଇଥାଏ ।
 କାଣ୍ଡ ତ୍ୱକରୁ ରେଶମି ଲମ୍ବା ସୂତ୍ର ବାହାରି ଥାଏ ।
 ପତ୍ର-୪-୬ ଇଞ୍ଚ ଦୈର୍ଘ୍ୟ,୪-୫ ଇଞ୍ଚ ପ୍ରସ୍ଥ, ଦନ୍ତୁର ଧାର । ଊର୍ଦ୍ଧ୍ୱ ଭାଗ ପତ୍ର ଅଖଣ୍ଡ ଏବଂ ଛୋଟ ହୋଇଥାଏ । ଉପପତ୍ର ପତ୍ରବୃନ୍ତ ସମାନ ୧/୨ -୧ ଇଞ୍ଚ ଲମ୍ବା ହୋଇଥାଏ ।
 ପୁଷ୍ପ-ଗୁଚ୍ଛୟୁକ୍ତ, ବାଇଗଣୀ ରଙ୍ଗ, ଅଧୋମୁଖ, ୨ ଇଞ୍ଚ ବ୍ୟାସ ଯୁକ୍ତ ହୋଇଥାଏ । ପୁଷ୍ପଦଣ୍ଡ ୧.୫ଇଞ୍ଚ ଲମ୍ବା, ଅକ୍ଷୀୟ ଅବସ୍ଥିତି । ପୁଷ୍ପ ବାହ୍ୟ ଦଳ ୪ ତଥା ଆଭ୍ୟନ୍ତର ଦଳ ୫ଟି ଥାଏ ।
 ଫଳ- ପଞ୍ଚ କୋଣୀୟ ତଥା ପଞ୍ଚକୋଷ୍ଠୀୟ, ୧.୫ଇଞ୍ଚ ଦୈର୍ଘ୍ୟ, ଯାହା ଭିତରେ ମୂଳା ବୀଜ ସଦୃଶ ଅନେକ କୃଷ୍ଣ ବର୍ଣ୍ଣର ବୀଜ ଥାଏ ।
 ଅଗଷ୍ଟ –ସେପ୍ଟେମ୍ବର ମାସରେ ପୁଷ୍ପ ତଥା ଅକ୍ଟୋବର-ଜାନୁୟାରୀ ମାସରେ ଫଳ ପ୍ରସ୍ଫୁଟିତ ହୋଇଥାଏ ।

 ଭୌଗଳିକ ପ୍ରାପ୍ତି ସ୍ଥାନ 

ପ୍ରାୟତଃ ସମଗ୍ର ଏସିଆରେ ଦେଖିବାକୁ ମିଳିଥାଏ ନେପାଲ ଏବଂ ପାକିସ୍ତାନରେ ମଧ୍ୟ ମିଳିଥାଏ । ଏହା ଭାରତର ଆସାମ, ସିକିମ, ପଶ୍ଚିମବଙ୍ଗ, ଉତ୍ତର ଓଡ଼ିଶା, ତାମିଲନାଡୁ, କର୍ଣ୍ଣାଟକ, ମହାରାଷ୍ଟ୍ର ପ୍ରଭୃତି ରାଜ୍ୟରେ ଦେଖିବାକୁ ମିଳିଥାଏ |

 ରାସାୟନିକ ସଂଘଟନ 
 କାଣ୍ଡ ଏବଂ ଚେରରେ: ଆବ୍ରୋମାଇନ( abromine), କୋଲାଇନେ ଏବଂ ବିଟାଇନ (Choline and Betaine) ତଥା ଦୁଇଟି ଷ୍ଟେରୋଲ ଯଥା ବି-ଷ୍ଟେରୋଲ ଏବଂ ସିଗ୍ମା-ଷ୍ଟେରୋଲ । ଆଉଗଷ୍ଟିକ ଏସିଡ ଏବଂ ଷ୍ଟିଗ୍ମାଷ୍ଟେରୋଲ ଗ୍ଲାଇକୋସାଇଡ । ଏହା ବ୍ୟତୀତ ରେସିନ(resin), ଅଠା ନିର୍ଯ୍ୟାସ (Gum), ଡିଜିଟୋନଇଡ (digitonide) ଆଦି ଯୌଗିକ ମହଜୁଦ ଥାଏ ।
 ଖଣିଜ ଲବଣ: ପୋଟାସିୟମ (k), ସୋଡିୟମ(Na), ମାଗ୍ନେସିୟମ(Mg) 
 ପତ୍ରରେ: ଗ୍ଲାଈକୋଷାଇଡ ଯୌଗିକ ଯଥେଷ୍ଟ ମାତ୍ରାରେ ଥାଏ ।ତାରାକ୍ସେରୋ(taraxero)
 ମଞ୍ଜିରେ ଥାଏ: ସ୍ଥିର ତୈଳ ଏବଂ ଲିନୋଲେଇକ ଏସିଡ 
 ଚିକିତ୍ସା ବିଜ୍ଞାନ ଗବେଷଣାଦ୍ୱାରା ସିଦ୍ଧ ତଥ୍ୟ 
 ମଧୁମେହ ନିୟନ୍ତ୍ରଣ କ୍ଷମତା: ଉଲଟ କମ୍ବଳ ପତ୍ରର ମିଥ।ନୋଲ ଆହାରିତ ଯୌଗିକ ମଧୁମେହ ସମ୍ପୂର୍ଣ୍ଣ ନିୟନ୍ତ୍ରଣ କରିବାରେ ସକ୍ଷମ ।
 ସେଣ୍ଟ୍ରାଲ କାଉନ୍ସିଲ ଅଫ ହୋମୀଓପାଥୀ'''ଦ୍ୱାରା ପ୍ରତିପାଦିତ ଗବେଷଣା ପ୍ରମାଣିତ ତଥ୍ୟାବଳୀ ଅନୁଯାୟୀ ଏହା ଯାବତୀୟ ସ୍ତ୍ରୀରୋଗ ଯଥା-କୃଛାର୍ତ୍ତବ, ଶ୍ୱେତ ପ୍ରଦର, ଜରାୟୁ ପ୍ରଦାହରେ ବହୁ ସଫଳ ପୂର୍ବକ ଆରୋଗ୍ୟ ପ୍ରଦାନ କରିଥାଏ ।ଏହା ମଧୁମେହ ଏବଂ ଶ୍ୱାସନଳୀ ପ୍ରଦାହରେ ଫଳପ୍ରଦାୟକ ।
 ଗର୍ଭପାତ ଗୁଣ(Abortifacient): ଏହାର ବୀଜ ତୈଳ ଏବଂ ଚେରରେ ଗର୍ଭପାତ ଏବଂ ସ୍ୱତଃ ଗର୍ଭସ୍ରାବ କରାଇବାର କ୍ଷମତା ଥାଏ ।

ଆୟୁର୍ବେଦ ଶାସ୍ତ୍ର ଅନୁଯାୟୀ ଗୁଣ ବର୍ଣ୍ଣନା

ଦୋଷ ପ୍ରୟୋଗ 
ଏହା କଫ ବାତ ଶାମକ ତଥା ପିତ୍ତବର୍ଦ୍ଧକ ।

ସଂସ୍ଥାନିକ ପ୍ରୟୋଗ 
ପ୍ରଜନନ ସଂସ୍ଥାନ –ଜରାୟୁ ରୋଗ-ରଜୋରୋଧ, କଷ୍ଟାର୍ତ୍ତବ, ଅନିୟମିତ ଋତୁସ୍ରାବରେ ଏହା ଅତିଶୟ ଲାଭକର । ଏହା ଋତୁସ୍ରାବର ତିନି ଦିନ ପୂର୍ବରୁ ଋତୁସ୍ରାବର ଦୁଇଦିନ ପର ପର୍ଯ୍ୟନ୍ତ ଦିଆଯାଏ । ଏହା ଅତି ମାତ୍ରାରେ ଗର୍ଭପାତ କରାଏ । ଏହା ଗର୍ଭାଶୟବଲ୍ୟ, ଗର୍ଭାଶୟୋତ୍ତେଜକ, ଆର୍ତ୍ତବଜନନ ତଥା ବେଦନସ୍ଥାପନ ଗୁଣ ପ୍ରଭାବ ଯୁକ୍ତ ଅଟେ ।

ଆଧାର

ବାହାର ଆଧାର 
 ଦ୍ରବ୍ୟଗୁଣ ବିଜ୍ଞାନ –ପ୍ରଫେସର ପ୍ରିୟବ୍ରତ ଶର୍ମା –ଖଣ୍ଡ -୩, ବନାରସ ହିନ୍ଦୁ ବିଶ୍ୱବିଦ୍ୟାଳୟ । 
 http://www.maharashtra.gov.in/pdf/gazeetter_reprint/BOTANY/SECTION_I_MEDICINAL_PLANTS.pdf
 PHARMACY AND CHEMICAL STUDIES :Abroma Augusta Folia Muzumdar K P. http://homeoresearch.blogspot.com/2010/10/pharmacy-and-chemical-studies-abroma.html
 Dr. Shaikh Bokhtear Uddin, Ethnobotany Lab, Department of Botany, Chittagong University, Chittagong 4331, Bangladesh. Medicinal Plants Database of Bangladesh-http://www.mpbd.info/

ଉଦ୍ଭିଦ ବିଜ୍ଞାନ
ଔଷଧୀୟ ଗଛ
ରଶ୍ମି ରଞ୍ଜନ ସାହୁ, ଓଡ଼ିଶାର ଜଣେ ବଡ଼ି ବିଲଡର । ସେ ୨୦୧୩-୨୦୧୬ ୪ବର୍ଷ ଧରି "ମିଷ୍ଟର ଓଡ଼ିଶା" ପ୍ରତିଯୋଗିତା ଜିତିଛନ୍ତି ଓ ଭାରତୀୟ ଦଳକୁ ମଧ୍ୟ ପ୍ରତିନିଧିତ୍ୱ କରିଛନ୍ତି । ପରିବାର ଆର୍ଥିକ ଦୁରାବସ୍ଥା ଓ ପ୍ରାୟୋଜକଙ୍କ ଅଭାବଯୋଗୁ ତାଙ୍କୁ ଭୁବନେଶ୍ୱର ସିଆରପି ଛକଠାରେ ବରା-ପକୁଡ଼ି ଦୋକାନକରି ଗୁଜୁରାଣ ମେଣ୍ଟାଇବାକୁ ପଡେ ।

ରଶ୍ମି ରଞ୍ଜନ, ସାଲେପୁରର ମୂଳବାସିନ୍ଦା । ପାଠ ପଢ଼ିବା ଓ ପିତାଙ୍କୁ ସାହାଯ୍ୟ କରିବାପାଇଁ ସେ ଭୁବନେଶ୍ୱର ଆସିଥିଲେ । ୨୦୧୦ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ସଂସ୍କୃତରେ ସ୍ନାତକତ୍ତୋର ପାଠ ସମାପ୍ତ କରିଛନ୍ତି । ୨୦୧୦ମସିହାରୁ ସେ ବ୍ୟାୟାମଶାଳାରେ(ଜିମ) କସରତ କରିବା ଆରମ୍ଭ କରିଥିଲେ । ତାଙ୍କ ପ୍ରତିଭାକୁ ଚିହ୍ନିଥିଲେ ଗୁରୁ ଜିତେନ୍ଦ୍ର ଜେନା । ଜିତେନ୍ଦ୍ର, ତାଙ୍କୁ ବଡ଼ି ବିଲିଡିଂ ପାଇଁ ପ୍ରୋତ୍ସାହିତ କରିଥିଲେ ଓ ରଶ୍ମି ରଞ୍ଜନଙ୍କ ବଡ଼ି ବିଲିଡିଂ ଦିଗରେ ଯାତ୍ରା ସେବେଠାରୁ ଆରମ୍ଭ ହୋଇଥିଲା । ୨୦୧୬ରେ ଲୁଧିଆନାରେ ଅନୁଷ୍ଠିତ ଏବଂ ୨୦୧୮ମସିହାରେ ପାଟଣାଠାରେ ଅନୁଷ୍ଠିତ ଫେଡେରେସନ କପ ପ୍ରତିଯୋଗିତାରେ ୮୦କିଲୋ ଓଜନବର୍ଗରେ ସ୍ୱର୍ଣ୍ଣପଦକ ହାସଲ କରିଥିଲେ । ସେହିପରି ୨୦୧୮ରେ ବ୍ରହ୍ମପୁରଠାରେ ଅନୁଷ୍ଠିତ ଓଡ଼ିଶା ରାଜ୍ୟସ୍ତରୀୟ ସୁନ୍ଦର ସ୍ୱାସ୍ଥ୍ୟ ପ୍ରତିଯୋଗିତାରେ ମଧ୍ୟ ସେ ସ୍ୱର୍ଣ୍ଣପଦକ ହାସଲ କରିଥିଲେ ।

ଆଧାର

ଜୀବିତ ବ୍ୟକ୍ତି
ଓଡ଼ିଶାର ଖେଳାଳୀଗଣ
ଅକ୍ଷୟ ମହାନ୍ତି(ଜନ୍ମ : ୧୯/୧୨/୧୯୩୭) ଜଣେ ଓଡ଼ିଆ କଥାଚିତ୍ର ଅଭିନେତା ଓ ନିର୍ଦ୍ଦେଶକ ଥିଲେ ।

ଜୀବନୀ 
ଅକ୍ଷୟ, ୧୯୩୭ ମସିହାରେ କଟକ ଜିଲ୍ଲାର କିଆଡ଼ିଙ୍ଗିରି ଗ୍ରାମରେ ଜନ୍ମଗ୍ରହଣ କରିଥିଲେ । ପିଲାଦିନରୁ ସେ ନାଟ୍ୟକଳା ପ୍ରତି ଆଗ୍ରହୀ ଥିଲେ । ରେଭେନ୍‌ସା କଲିଜିଏଟ ସ୍କୁଲରେ ପଞ୍ଚମ ଶ୍ରେଣୀରେ ପଢୁଥିବା ସମୟରେ ସେ "ଏକଲବ୍ୟ" ନାଟକରେ ଅଭିନୟ କରିଥିଲେ । "ୟୁନାଇଟେଡ଼ ଆର୍ଟିଷ୍ଟ" ଥିଏଟର ଅନୁଷ୍ଠାନ ଆନୁକୁଲ୍ୟରେ ଅଭିନୀତ ନାଟକ "ମମତା" ତାଙ୍କୁ ପରିଚିତି ଆଣିଦେଇଥିଲା । ଅଭିନୟର ଆକର୍ଷଣ ଏପରି ତୀବ୍ର ଥିଲା ଯେ, ସେ ଚାକିରି ଛାଡି ଅଭିନୟକୁ ନିଜର ବୃତ୍ତି ଭାବରେ ଆବୋରୀ ନେଇଥିଲେ । ୧୯୫୯ ମସିହାରେ ଶ୍ରୀ ଲୋକନାଥ ଚଳଚ୍ଚିତ୍ର ମାଧ୍ୟମରେ ସେ ଓଡ଼ିଆ କଥାଚିତ୍ର ଜଗତରେ ପାଦ ଥାପିଥିଲେ । ପରବର୍ତ୍ତୀ ସମୟରେ ସେ ବହୁ ଓଡ଼ିଆ କଥାଚିତ୍ର ଓ ଯାତ୍ରାରେ ଅଭିନେତା ଓ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ।

ଓଡ଼ିଆ କଥାଚିତ୍ର

ଅଭିନୟ 
 ଶ୍ରୀ ଲୋକନାଥ
 ମଲାଜହ୍ନ
 ନବଜନ୍ମ
 ଅମଡ଼ା ବାଟ
 ସଂସାର
 ମାଣିକ ଯୋଡ଼ି
 ହିସାବ ନିକାଶ
 ଲାଲ ପାନ ବିବି 
 ଚିଲିକା ତୀରେ
 ବତାସୀ ଝଡ଼

ନିର୍ଦ୍ଦେଶନା 
 ନୀଳ ଶୈଳ
 ଜୟ ମା ମଙ୍ଗଳା
 ସଉତୁଣୀ
 ଶଙ୍ଖ ମହୂରୀ

ଆଧାର

ବାହାର ଆଧାର 
 

୧୯୩୭ ଜନ୍ମ
କଟକ ଜିଲ୍ଲାର ଲୋକ
ଓଡ଼ିଆ କଥାଚିତ୍ର ଅଭିନେତା
ଓଡ଼ିଆ କଥାଚିତ୍ର ନିର୍ଦ୍ଦେଶକ
୨୦୦୪ ମୃତ୍ୟୁ
ଅସୀମା ପଣ୍ଡା ଜଣେ ଓଡ଼ିଆ କଣ୍ଠଶିଳ୍ପୀ । ସେ ମୁଖ୍ୟତଃ ଓଡ଼ିଆ ଏବଂ ସମ୍ବଲପୁରୀ ଗୀତ ଗାଆନ୍ତି । ଅସୀମା ଓଡ଼ିଆ ଆଲବମ୍, ଭଜନ ଓ କଥାଚିତ୍ର ଜଗତରେ ଜଣେ ଜଣାଶୁଣା ଗାୟିକା । ଅସୀମା ପଣ୍ଡା ୨୦୧୩ ମସିହାରେ ଓଡ଼ିଆ କଥାଚିତ୍ର ଜଗତରେ ଗୀତ ଗାଇବା ଆରମ୍ଭ କରିଥିଲେ । ଓଡ଼ିଆ କଥାଚିତ୍ର ହରି ଓମ୍ ହରିରେ ସେ ପ୍ରଥମଥର ପାଇଁ ଓଡ଼ିଆ କଥାଚିତ୍ର ପାଇଁ ଗୀତ ଗାଇଥିଲେ ଏବଂ ଏହାପରେ ଗଞ୍ଜା ଲଢ଼େଇ, ୱାନ୍ ୱେ ଟ୍ରାଫିକ୍, ଗଞ୍ଜା ଲଢ଼େଇ, ଆଶିକ୍, ତୁ କହିବୁ ନା ମୁଁ, ତୁ ମୋର ସପନ ରାଣୀ, ପ୍ରେମର ନିଶା ନିଆରା ନିଆରା, ମୁଁ ପରଦେଶୀ ଚଢ଼େଇ, ତୁ ମୋ ସୁନା ଚଢ଼େଇ, ଫ୍ରମ୍ ମି ଟୁ ୟୁ, ଟାଇଗର, ଲଭ୍ ଟୁଇଷ୍ଟ, ମୁଁ ଖାଣ୍ଟି ଓଡ଼ିଆ ଝିଅ, ତୋ ପ୍ରେମରେ ପଡ଼ିଲା ପରେ, ଏମିତି ବି ହେଇପାରେ, ଅଭିମାନ, ମୁଇଁ ଦିୱାନା ତୁଇ ଦିୱାନୀ, ତୁ ମୋ ହିରୋ, ଅଦୃଶ୍ୟମ୍, ବାପା ତମେ ଭାରି ଦୁଷ୍ଟ, ଦେଲେ ଧରା କଥା ସରେ, ସୀତାରାମଙ୍କ ବାହାଘର କଳିଯୁଗରେ, ସେଲଫିସ୍ ଦିଲ୍, ଏକ୍ସକ୍ୟୁଜ ମି, ଲୋକାଲ ଟୋକା ଲଭ୍ ଚୋଖା, ପ୍ୟାର ଅଲଗା ପ୍ରକାର, ଲଭ୍ ଏକ୍ସପ୍ରେସ୍, ଟିକେ ଅନାଡ଼ି ପୂରା ଖିଲାଡ଼ି, ନାୟକର ନାଁ ଦେବଦାସ, ମିଠା ମିଠା, ଲୈଲା ଓ ଲୈଲା, ହାପି ଲକି, ହେଲୋ- ଇନ୍ ଲଭ୍, ଟୋକାଟା ଫସିଗଲା, ଯୋଗୀ, ବିଶ୍ୱରୂପ ଆଦି କଥାଚିତ୍ରରେ କଣ୍ଠଦାନ କରିଥିଲେ । ଅସୀମା ଓଡ଼ିଆ କଥାଚିତ୍ର ବ୍ୟତୀତ ବିଭିନ୍ନ ଆଲବମ୍ ଗୀତ ଏବଂ ଭଜନରେ କଣ୍ଠଦାନ କରିଛନ୍ତି । ପ୍ରାର୍ଥନା ଟିଭିରେ ପ୍ରସାରିତ ଭଜନ ଅନ୍ତାକ୍ଷରୀ, ପ୍ରାର୍ଥନା ମଞ୍ଚ ଭଳି କାର୍ଯକ୍ରମରେ ଭଜନ ପରିବେଷଣ କରନ୍ତି ।

ଆଧାର

ବାହାର ଆଧାର 

 
 
 

ଜୀବିତ ବ୍ୟକ୍ତି
ଓଡ଼ିଆ ଲୋକ
କଣ୍ଠଶିଳ୍ପୀ
ଓଡ଼ିଆ କଣ୍ଠଶିଳ୍ପୀ
ଚନ୍ଦ୍ରଶେଖର ନନ୍ଦ (୧୮୬୮-୧୯୩୨) ଜଣେ ଓଡ଼ିଆ ଗାଳ୍ପିକ । ତାଙ୍କ ଗଳ୍ପପୁସ୍ତକ ଚିତ୍ରକୁ ପ୍ରଥମ ଓଡ଼ିଆ ଗଳ୍ପ ବହିର ମାନ୍ୟତା ଦିଆଯାଏ । ଗଳ୍ପ ବ୍ୟତିତ ସେ ଓଡ଼ିଆ ସାହିତ୍ୟର ଅନ୍ୟ ବିଭବ ଯଥା ପ୍ରବନ୍ଧ, ଉପନ୍ୟାସ, କବିତାରେ ମଧ୍ୟ ଲେଖନି ଚାଳନା କରିଥିଲେ । ସେ ଅନେକ ପାଠ୍ୟ ପୁସ୍ତକ ମଧ୍ୟ ରଚନା କରିଥିଲେ । ସେ ଫକୀର ମୋହନ ସେନାପତି ଓ ଲକ୍ଷ୍ମୀକାନ୍ତ ମହାପାତ୍ରଙ୍କ ସମସାମୟିକ ଥିଲେ ।

ସାହିତ୍ୟିକ କୃତି

ଗଳ୍ପ 
 ଚିତ୍ର (ପ୍ରଥମ ଓଡ଼ିଆ ଗଳ୍ପ ସଂକଳନ) 
 ସୌଦାମିନୀ (ତାଙ୍କର ପ୍ରଥମ ଗଳ୍ପ)
 ଗୋଟିଏ ଚିତ୍ର
 ଜଗୁ ଚୌକିଦାର
 ଗଦା ଡକାୟତ
 ମା ମୁଁ  ଜମା ଏଥିରେ ହାତ ଦେଇନି
 ପ୍ରତିଶୋଧ
 ଭୀଲ ବାଳକ
 ବାସୀ କ୍ଷୀର ପିଠା
 କଲ୍ୟାଣୀ
 ସହମରଣ
 ତେନ୍ତୁଳିଆ ପର
 ସତ୍ୟକାମ ଜାବାଳ
 ସତୀବଟ
 ନଚିକେତା
 ଆହତ ପକ୍ଷୀ
 ଚଷା ବୃଦ୍ଧି ବଳି ପଡ଼ିଲା
 ମହାରାଣୀ ନିଳାମ୍ବରୀ
 ବିଲ ଲକ୍ଷେଶ୍ୱର
 ରଜ ପୋଡ଼ପିଠା
 ଶୋଭା ସିଂହ ଓ କୃଷ୍ଣା କୁମାରୀ
 ଦୁଇ ଭାଇ

ପ୍ରବନ୍ଧ 
 ପ୍ରଭାତ ( ୧୯୦୫ )
 ସାହିତ୍ୟ ( ୧୯୦୭ )

କବିତା 
 ଅର୍ଚ୍ଚନା

ଉପନ୍ୟାସ 
 ସତୀ ଓ ଶାନ୍ତି
 ରାମାୟଣ କଥା

ପାଠ୍ୟ ପୁସ୍ତକ 
 ନୂଆ ଅଙ୍କ
 ନୂଆ ଶିଶୁଗୀତ
 ନୂଆ ବର୍ଣ୍ଣବୋଧ
 ନୂଆ ସଚିତ୍ର ବର୍ଣ୍ଣମାଳା
 ୱାର୍ଡ଼ବୁକ

ଆଧାର

୧୮୬୮ ଜନ୍ମ
୧୯୩୨ ମୃତ୍ୟୁ
ଓଡ଼ିଆ ଗାଳ୍ପିକ
ଓଡ଼ିଆ ଔପନ୍ୟାସିକ
ଓଡ଼ିଆ ପ୍ରାବନ୍ଧିକ
ଅର୍ଜୁନ ବାଜପେୟୀ ଜଣେ ଭାରତୀୟ ପର୍ବତରୋହି ଅଟନ୍ତି   ସେ 23 ମଇ 2016 ମସିହାରେ ବିଶ୍ୱର ପଞ୍ଚମ ସବୁଠାରୁ ଉଚ୍ଚ ମାଉଣ୍ଟ ମକାଲୁ (8,463 ମି.ଉଚ୍ଚ)ରେ ତ୍ରିରଙ୍ଗା ଉଡେଇବାରେ ସଫଳତା ଲାଭ କରିଥିଲେ । ଏହି ପାହାଡର ଶିଖରକୁ ଚଢ଼ିଥିବା ସବୁଠାରୁ କମ ବୟସର ପର୍ବତରୋହି ଅଟନ୍ତି । ଏହା ପୂର୍ବରୁ ସେ ବିଶ୍ୱର ସବୁଠାରୁ ବଡ଼ ଶିଖର ମାଉଣ୍ଟ ଏଭରେଷ୍ଟ  , ବିଶ୍ୱର ଚତୁର୍ଥ ଶିଖର ହ୍ଲୋସ୍ତେ ଏବଂ ବିଶ୍ୱର ଅଷ୍ଟମ ଶିଖର ମାନସଲୁରେ ସେ ଚଢ଼ି ସାରିଛନ୍ତି। ଏହା ସହିତ ସେ ବିଶ୍ୱର ଏପରି ପର୍ବତରୋହି ହୋଇଗଲେ , ଯିଏ ସବୁଠାରୁ କମ ବୟସରେ 8000 ମିଟର ଉଚ୍ଚ ଶିଖରରେ ଚଢ଼ିଥିଲେ ।

ଆଧାର

ପର୍ବତରୋହି
ସୂର୍ଯ୍ୟଦେବତାଙ୍କୁ କେନ୍ଦ୍ର କରି ଓଡ଼ିଶାରେ ଯେତେଗୋଟି ଓଷା ବ୍ରତ ପାଳନ କରାଯାଏ ସେଥିରୁ ରବିନାରାୟଣ ବ୍ରତ ଅନ୍ୟତମ । ରବିବାର ଦିନ ଏକାଦଶୀ ତିଥି ପଡ଼ିଲେ ତାହା ହୋଇଯାଏ ରବିନାରାୟଣ ଏକାଦଶୀ । ମାତ୍ର ବୈଶାଖ ଶୁକ୍ଳ ଏକାଦଶୀ ତିଥିରେ ରବିବାର ସଂଯୁକ୍ତ ହେଲେ ତାର ନାମ ବିରଞ୍ଚି ନାରାୟଣ ଏକାଦଶୀ ଏବଂ ପାଳନ କରାଯାଏ ବିରଞ୍ଚି ନାରାୟଣ ବ୍ରତ।

ବିଶ୍ୱାସ
ରବି ନାରାୟଣ ବ୍ରତ କଲେ ସମସ୍ତ ପ୍ରକାର ପାପରୁ ମୁକ୍ତି ମିଳେ ଏବଂ ସୌଭାଗ୍ୟ, ଧନସମ୍ପଦ ବୃଦ୍ଧି ହୁଏ। ନାରୀମାନେ ଆନ୍ତରିକତା ଓ ଶ୍ରଦ୍ଧାର ସହ ରବିନାରାୟଣ ବା ସୂର୍ଯ୍ୟଙ୍କୁ ପୂଜା କଲେ ବୈଧବ୍ୟ ଦୋଷରୁ ମଧ୍ୟ ରକ୍ଷା ମିଳେ ବୋଲି ବିଶ୍ୱାସ ରହିଛି। ବ୍ରତର ମାହାତ୍ମ୍ୟ ବିଷୟରେ ଉଲ୍ଲେଖ ଅଛି ରବି ନାରାୟଣ ବ୍ରତ କଥା ବହିରେ। ଏହି ବ୍ରତରେ ସୂର୍ଯ୍ୟ ନାରାୟଣଙ୍କୁ ପୂଜା କରି ଅମର ବର ପାଇଛି ଜଣେ କୁମ୍ଭାରୁଣୀ ଏବଂ ନିଜର ଶକ୍ତି ବଳରେ ସେ ସାଧବାଣୀ ଓ ତାଙ୍କ କନ୍ୟାଙ୍କୁ ଦୁର୍ଦ୍ଦଶାରୁ ରକ୍ଷା କରିଛି । ସାତ ପ୍ରକାର ଫୁଲ, ଫଳ, ସାତଖିଅ ସୂତା, ସାତଟି ଦୁବ, ବରକୋଳିପତ୍ର ଏବଂ ସାତଟି ଅକ୍ଷତକୁ ନେଇ ପୂଜା ହୁଏ। ପୂଜା ଶେଷରେ ବ୍ରତଧାରିଣୀ ନୈବେଦ୍ୟ ଭୋଗ ବ୍ୟତୀତ ଅନ୍ୟ କିଛି ଖାଇବେ ନାହିଁ। ପରଦିନ ସକାଳେ ସ୍ନାନପୂର୍ବକ ସୂର୍ଯ୍ୟ ଦେବତାଙ୍କୁ ଭକ୍ତି ଅର୍ଘ୍ୟ ଅର୍ପଣ କରି ବ୍ରତ ଉଦ୍‌ଯାପନ କରାଯାଏ।

କିମ୍ବଦନ୍ତୀ
ତ୍ରେତୟା ଯୁଗରେ ସୁବ୍ରତ ନାମରେ ଜଣେ ବ୍ରାହ୍ମଣ ଥିଲେ । ତାଙ୍କର ପତ୍ନୀଙ୍କ ନାମ ସୁତପୀ । ସେମାନେ ସମସ୍ତ  ବ୍ରତ କରନ୍ତି । କିନ୍ତୁ ସୂର୍ଯ୍ୟଙ୍କର ବ୍ରତ କରନ୍ତିନାହିଁ । ଏକଦା ତାଙ୍କ ଉପରେ ସୂର୍ଯ୍ୟଙ୍କର କୋପଦୃଷ୍ଟି ପଡ଼ିଲା ।ଫଳରେ ସୁବ୍ରତ ଦାରିଦ୍ର୍ୟ ଓ ଅପୁତ୍ରିକ ଅବସ୍ଥା ଭୋଗକଲେ । ଯେତେ ଉପାୟ କଲେ ମଧ୍ୟ ସେରେ ଧାନ ଓ ସେରେ ଚାଉଳରୁ ଅଧିକ ପାଆନ୍ତି ନାହିଁ । ବହୁ କାଷ୍ଠା ପୂଜା ପରେ ମଧ୍ୟ ପୁତ୍ର ନହୋଇ ଝିଅ ଦୁଇଟି ପାଇଲେ । ଚାରିପ୍ରାଣୀ ଚଳିବା କଷ୍ଟକର ହେଲା । ଏହିପରି ସେମାନେ ବଡ଼ କଷ୍ଟରେ ଦିନ କାଟୁଥିଲେ । ଦିନେ ସୁବ୍ରତଙ୍କ ଦୁଇଝିଅ ପରିବାରର ଦୁଃଖକଷ୍ଟ ସହିନପାରି ବୈଶାଖ ମାସରେ ଗୃହ ତ୍ୟାଗକରି ବଣକୁ ପଳାଇଗଲେ । ଯୋଗକୁ ସେଦିନ ଥିବା ରବିବାର ଶୁକ୍ଳପକ୍ଷ ଏକାଦଶୀ । ଦୁଇଭଉଣୀ କାନ୍ଦି କାନ୍ଦି ବଣରେ ବୁଲୁଥାଆନ୍ତି । ସେହି ବଣର ଏକସ୍ଥାନରେ ତୁଳସୀ, ଅଅଁଳା ବଣ ଥିଲା । ସେଠାରେ ସ୍ୱର୍ଗର ନାରୀମାନେ ତୋରଣ କରି ଚାନ୍ଦୁଆ ଟାଣି କଦଳୀ ଗଛ ପୋତି ଦୋଳରେ ସୂର୍ଯ୍ୟନାରାୟଣଙ୍କୁ ପୂଜା କରୁଥିଲେ । ସେମାନେ ବ୍ରାହ୍ମଣ କନ୍ୟା ଦୁହିଁଙ୍କର ରୋଦନ ଶୁଣିଲେ । ଦୁହିଁଙ୍କୁ ସେମାନେ ଓଷା ସ୍ଥାନଙ୍କୁ ନେଇଗଲେ । ଭୋଗ ଦେବାବେଳେ ସୂର୍ଯ୍ୟ ନାରାୟଣ ଉଭା ହୋଇ ବ୍ରାହ୍ମଣ କନ୍ୟା ଦ୍ୱୟଙ୍କୁ ସହାୟତା କରିବା ନିମନ୍ତେ ମନାକଲେ । ସ୍ୱର୍ଗର ନାରୀମାନେ ଦୁର୍ଦ୍ଦଶାଗ୍ରସ୍ତ କନ୍ୟା ଦୁହିଁଙ୍କ ପାଇଁ ବହୁ ସ୍ତୁତି କରି ସୂର୍ଯ୍ୟଙ୍କୁ ପ୍ରସନ୍ନ କଲେ । ଫଳରେ ସେ ସନ୍ତୁଷ୍ଟ ହେଲେ ଏବଂ କନ୍ୟା ଦୁହେଁ ରାଜପୁତ୍ର ଓ ମନ୍ତ୍ରୀପୁତ୍ରଙ୍କୁ ବିବାହ କରିବେ ବୋଲି ବର ପ୍ରଦାନ କଲେ । କନ୍ୟା ଦ୍ୱୟ ପରିବାରର ଦୁଃଖକଷ୍ଟ ଦୂର ହେବାର ଉପାୟ ପଚାରିବାରୁ ସୂର୍ଯ୍ୟଦେବତା କହିଲେ-ତୁମ୍ଭ ବାପାମାଆ ମୋର ବ୍ରତ ଓ ଉପବାସ କରୁନଥିବାରୁ ମୁଁ ତାଙ୍କୁ ଅଭିଶାପ ଦେଇଛି । ତୁମ୍ଭ ମାତା ଯଦି ରବିନାରାୟଣ ବ୍ରତ କରନ୍ତି, ତେବେ ପରିବାରର ମଙ୍ଗଳ ହେବ । ସେ ପୁତ୍ରବତୀ ହେବା ସହିତ ଦାରିଦ୍ର୍ୟ ଦୋଷ କଟିଯିବ । ଏହା କହି ସୂର୍ଯ୍ୟଦେବତା ସେଠାରୁ ଅନ୍ତର୍ଦ୍ଧାନ ହୋଇଗଲେ । ସ୍ୱର୍ଗର ନାରୀମାନଙ୍କଠାରୁ ପ୍ରସାଦ ଖାଇ ଏବଂ ବ୍ରତ ବିଧି ଶୁଣି କନ୍ୟା ଦୁହେଁ ନିଜ ଘରକୁ ବାହୁଡ଼ିଲେ । ସୂର୍ଯ୍ୟଦେବତାଙ୍କ କୃପାରୁ ବାଟରେ ଏକ ରାଜ୍ୟର ରାଜପୁତ୍ର ଓ ମନ୍ତ୍ରୀପୁତ୍ରଙ୍କ ସହ ଦୁଇ କନ୍ୟାଙ୍କର ଭେଟହେଲା । ରାଜପୁତ୍ର ଓ ମନ୍ତ୍ରୀପୁତ୍ର ଦୁଇ କନ୍ୟାଙ୍କ ରୂପରେ ମୁଗ୍‌ଧ ହୋଇ ବିବାହ କରିବାକୁ ଇଚ୍ଛା ପ୍ରକାଶ କଲେ । କିନ୍ତୁ ବାପାମାଆଙ୍କ ଅନୁମତି ବିନା ଏହା ସମ୍ଭବ ନୁହେଁ ବୋଲି ଦୁହେଁ କହିବାକୁ ସୁବ୍ରତ ଓ ସୁତପୀଙ୍କ ନିକଟକୁ ଏହି ପ୍ରସ୍ତାବ ପଠାଗଲା । କନ୍ୟା ଦୁହେଁ ଘରେ ପହଞ୍ଚି ବନସ୍ତରେ ଘଟିଥିବା ସମସ୍ତ ଘଟଣା କହିଲେ । ଉଭୟ ପକ୍ଷର ମାତାପିତାଙ୍କ ଅନୁମତିକ୍ରମେ ସେମାନଙ୍କର ବିବାହ ହେଲା । ସୁତପୀ ସୂର୍ଯ୍ୟଙ୍କ ବ୍ରତ କରି ପୁତ୍ରଲାଭ କଲେ ଓ ପତି ପୁତ୍ରଙ୍କ ସହ ସୁଖରେ ରହିଲେ ।

ଆଧାର

ହିନ୍ଦୁ ପର୍ବ
ଓଡ଼ିଆ ଚଳଣି
ଲଭ୍ ଏକ୍ସପ୍ରେସ୍, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ସିଦ୍ଧାର୍ଥ ଅଗ୍ରୱାଲ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରମେଶ ରାଉତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟି ୨୦୧୮ ମସିହା ଗଣେଶ ପୂଜା ସମୟରେ ମୁକ୍ତିଲାଭ କରିବାର ଯୋଜାନ କରିଥିଲା, ମାତ୍ର ଏହାର ସୁଟିଂ ଶେଷ ନ ହେବାରୁ ମୁକ୍ତିଲାଭ କରିପାରିନଥିଲା । ଶେଷରେ ଏହି କଥାଚିତ୍ରଟିର ୨୮ ଡିସେମ୍ବର ୨୦୧୮ରେ ମୁକ୍ତିଲାଭ କରିଥିଲା ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସ୍ୱରାଜ ବାରିକ ଓ ସନ୍‌ମୀରା ନାଗେଶ । ବବି ମିଶ୍ର, ପିଣ୍ଟୁ ନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସ୍ୱରାଜ ବାରିକ
 ସନ୍‌ମୀରା ନାଗେଶ
 ବବି ମିଶ୍ର
 ପିଣ୍ଟୁ ନନ୍ଦ
 ସଞ୍ଜୀବ
 ଶୈଳେନ୍ଦ୍ର
 ଜୀବନ ପଣ୍ଡା
 କୁନ୍‌ମୁନ୍

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ଗୀତିକାର ନିର୍ମଳ ନାୟକ ଓ ଅରୁଣ ମନ୍ତ୍ରୀ ଏହି କଥାଚିତ୍ରଟିରେ ଗୀତ ରଚନା କରିଥିଲେ । ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ନିବେଦିତା, ଅସୀମା ପଣ୍ଡା, ମଣ୍ଟୁ ଛୁରିଆ, ଅର୍ପିତା ଚୌଧୁରୀ, ଆର୍ ଏସ୍ କୁମାର, ସ୍ୱୟମ୍ ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

୨୦୧୮ର ଓଡ଼ିଆ କଥାଚିତ୍ର
ରାନୋଲାଜିନ (ଇଂରାଜୀ ଭାଷାରେ Ranolazine, ଏକ ବିକ୍ରୟ ନାମ ରାନେକ୍ସା/ Ranexa) ଏକ ଔଷଧ ଯାହା ଆଞ୍ଜାଇନା ବା ହୃତ୍‌ପିଣ୍ଡ ଜନିତ ଯନ୍ତ୍ରଣାର (heart related chest pain) ଲାଘବ ନିମନ୍ତେ ଦିଆଯାଏ । ଅନ୍ୟାନ୍ୟ ଔଷଧରେ ଉପଶମ ନହେଲେ ତାହା ସ‌ହିତ ରାନୋଲାଜିନ ଦିଆଯାଏ ।  ପୁରୁଷଙ୍କ ଅପେକ୍ଷା ମହିଳାଙ୍କ ଉପରେ ଏହାର ଉପକାରୀତା କମ ଜଣାଯାଏ ।  ଏହା ପାଟିରେ ଦିଆଯାଏ ।

ରାନୋଲାଜିନର ସାଧାରଣ ପ୍ରତିକ୍ରିୟାରେ କୋଷ୍ଠକାଠିନ୍ୟ, ମୁଣ୍ଡ ବିନ୍ଧା, ଅଇ ଓ ମୁଣ୍ଡ ଓଜନିଆ ଲାଗେ । ପ୍ରତିକ୍ରିୟା ସାଂଘାତିକ ହେଲେ ପ୍ରଲମ୍ବିତ କ୍ୟୁଟି (QT prolongation) ହୋଇଯାଏ ।  ସିରୋସିସ୍ ରୋଗ ଥିଲେ ଏହା ଦିଆଯାଏ ନାହିଁ । ଏହାର କାର୍ଯ୍ୟବିଧି ଅଜ୍ଞାତ ଥିଲେ ମଧ୍ୟ ଆଡେନୋସିନ ଟ୍ରାଇଫସଫେଟ (adenosine triphosphate) ସ‌ହିତ ସମ୍ପର୍କ ଥିବା ଅନୁମାନ କରାଯାଏ । 

ସନ ୨୦୦୬ରେ ରାନୋଲାଜିନ ପେଟେଣ୍ଟ ହେବା ପରେ ସନ ୧୯୯୬ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ରରେ ସ୍ୱୀକୃତ ହୋଇଥିଲା । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ମାସର ଡୋଜ ପିଛା ପ୍ରାୟ ୫୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା ।  ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୩୪୩ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ଏକ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୨୭୬ତମ ସ୍ଥାନରେ ଥିଲା ।

ଆଧାର

ବାହ୍ୟ ଲିଙ୍କ
Drug information from the NIH

ଔଷଧ
ଚିକିତ୍ସା ବିଜ୍ଞାନ
କ୍ଷୀରୋଦ ପରିଡ଼ା (ଜନ୍ମ ୨୧ ମାର୍ଚ୍ଚ ୧୯୫୬) ଜଣେ ଭାରତୀୟ ଓଡ଼ିଆ-ଭାଷୀ କବି, ଗାଳ୍ପିକ, ଅନୁବାଦକ , ପ୍ରାବନ୍ଧିକ ଓ ସଂପାଦକ । ସେ ଓଡ଼ିଆ ପତ୍ରପତ୍ରିକାରେ ଦେଶବିଦେଶର ଜଣାଶୁଣା ଲେଖକମାନଙ୍କ କୃତିତ୍ୱ ଓ ବ୍ୟକ୍ତିତ୍ୱ ସଂପର୍କରେ ଫିଚର ରଚନା ନିମନ୍ତେ ଜଣାଶୁଣା । ନୋବେଲ ବିଜୟୀ କଥାକାରଙ୍କ ଆତ୍ମକଥନ ତାଙ୍କର ପ୍ରଥମ ଫିଚର ପୁସ୍ତକ ଓ ତାହା ନୋବେଲ ପୁରସ୍କାର ବିଜେତା ଲେଖକମାନଙ୍କ ଉପରେ ଆଧାରିତ । ତାଙ୍କ କବିତା ସଂକଳନ ମଧ୍ୟରେ ଆରୋହଣ, ସେଇ ସୁଦୂର ନଈ, ଶିଖା ଶିଖର ଏବଂ ନିଶିଦ୍ଧ ଇଲାକା ଆଦି ଅନ୍ୟତମ । ରବୀନ୍ଦ୍ରନାଥ ଠାକୁର, କୁଅଁର ନାରାୟଣ, ମହାଶ୍ୱେତା ଦେବୀ, ଇନ୍ଦିରା ଗୋସ୍ୱାମୀ, ଶଂଖ ଘୋଷ, ସୁନୀଲ ଗଙ୍ଗୋପାଧ୍ୟାୟ, କେଦାର ନାଥ ସିଂ, ୟୁ.ଆର. ଅନନ୍ତମୁର୍ତ୍ତି, ଡି. ଜୟକାନ୍ତନ, ମଙ୍ଗଳେଶ ଡବରାଲ, ସୁରଜିତ ପଟର, ଚନ୍ଦ୍ରଶେଖର କମ୍ବାରଙ୍କ ଭଳି ବିଶିଷ୍ଟ ଭାରତୀୟ ଲେଖକଙ୍କ ପୁରସ୍କାର ପ୍ରାପ୍ତ ରଚନାବଳୀକୁ ସେ ଅନୁବାଦ କରିଛନ୍ତି । ୨୦୧୦ ମସିହାରେ ତାଙ୍କର ପୁସ୍ତକ ନିର୍ବାଚିତ ଶ୍ରେଷ୍ଠଗଳ୍ପ ନିମନ୍ତେ ସେ ଅନୁବାଦ ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । ସେ ଭାରତ ସରକାରଙ୍କ ସଂସ୍କୃତି ବିଭାଗର କନିଷ୍ଠ ଓ ବରିଷ୍ଠ ଫେଲୋସିପରେ ମଧ୍ୟ ସମ୍ମାନୀତ ହୋଇଥିଲେ । ଏହା ଛଡ଼ା ସେ ବର୍ଣ୍ଣାଳୀ ଅନୁବାଦ ପୁରସ୍କାର, ପ୍ରଜାତନ୍ତ୍ର କବିତା ପୁରସ୍କାର, ଝଙ୍କାର ଅନୁବାଦ ପୁରସ୍କାର, ସାଗରିକା ଅନୁବାଦ ପୁରସ୍କାର, ଚଲାପଥ ପୁରସ୍କାର, କାଦମ୍ବିନୀ ପୁରସ୍କାର, ଧ୍ୱନି ପ୍ରତିଧ୍ୱନି ପୁରସ୍କାର, ବ୍ରହ୍ମାନନ୍ଦ ସ୍ମାରକୀ ଅନୁବାଦ ପୁରସ୍କାର, ଏକାମ୍ର ପୁସ୍ତକ ମହୋତ୍ସବ ସମ୍ମାନ, ଆନନ୍ଦପୁର ସାହିତ୍ୟ ସମ୍ମାନ ଆଦି ପାଇଛନ୍ତି । ସେ ମୋଟ ୨୪ଟି ଅନୁବାଦ, ଚାରୋଟି କବିତା, ଦୁଇଟି ଉପନ୍ୟାସ ପୁସ୍ତକ ଆଦିକୁ ମିଶାଇ ମୋଟ ୩୦ଟି ପୁସ୍ତକ ରଚନା କରିଛଛି । ସେ ତ୍ରୟମାସିକ ଓଡ଼ିଆ ସାହିତ୍ୟ ପତ୍ରିକା ଉଦ୍ଭାସର ସମ୍ପାଦନା ତୁଲାଇବା ବେଳେ ୨୦୧୭ ମସିହାରୁ ଓଡ଼ିଆ ମାସିକ ସାହିତ୍ୟ ପତ୍ରିକା ନନ୍ଦିକାର ସମ୍ପାଦକ ଭାବେ ଯୋଗଦେଇଥିଲେ । ସେ ୨୦୨୨ ମସିହାରେ ଓଡ଼ିଶା ସାହିତ୍ୟ ଏକାଡେମୀର ବିଚାରକ ଭାବେ ମଧ୍ୟ ଦାୟିତ୍ୱ ତୁଲାଇଥିଲେ । ତାଙ୍କ ଅନୂଦିତ ୨୦୧୯ ମସିହାରେ ପ୍ରକାଶିତ ପୁସ୍ତକମତଦାନ କେନ୍ଦ୍ରରେ ଛାଇନିଦ (ହିନ୍ଦୀ ପୁସ୍ତକ ମତଦାନ କେନ୍ଦ୍ର ପର ଝପକିର ଅନୁବାଦ) କେନ୍ଦ୍ର ସାହିତ୍ୟ ଅକାଦେମୀ ପୁରସ୍କାର ପାଇଁ ମନୋନୀତ ହୋଇଥିଲା ।

ଜୀବନୀ

ପ୍ରାରମ୍ଭିକ ଜୀବନ 
କ୍ଷୀରୋଦ ପରିଡ଼ା କେନ୍ଦ୍ରାପଡ଼ା ଜିଲ୍ଲା ଆଳି ନିକଟବର୍ତ୍ତୀ ବାଟିପଦା ଗାଁରେ ୧୯୫୬ ମାର୍ଚ୍ଚ ୨୧ରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ଜେମାମଣି ଦେବୀ ଓ ପିତାଙ୍କ ନାମ ଯଦୁନାଥ ପରିଡ଼ା ।

ଶିକ୍ଷା ଓ ବୃତ୍ତି 
ସେ ଉତ୍କଳ ବିଶ୍ୱବିଦ୍ୟାଳୟରୁ ଆଇନରେ ସ୍ନାତକ ଏବଂ କଳା ଓ ବାଣିଜ୍ୟରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ବୃତ୍ତିଗତ ଜୀବନରେ ସେ ମାନବ ସମ୍ବଳ ପରିଚାଳନା ସଂଗଠନ କ୍ଷେତ୍ରରେ କାର୍ଯ୍ୟ କରିବା ପରେ ସ୍ୱେଚ୍ଛାକୃତ ଭାବେ ଅବସର ନେଇଥିଲେ ।

ସାହିତ୍ୟ ରଚନା 
୧୯୯୦ ଦଶକରେ ଆରମ୍ଭ ହୋଇଥିବା ଓଡ଼ିଆ କବିତାରେ ଆଧୁନିକତାର ମଧ୍ୟ ଭାଗରେ ସେ ୧୯୯୫ ମସିହାରେ ନିଜର ପ୍ରଥମ କବିତା ସଂକଳନ ଆରୋହଣ ପ୍ରକାଶ କରିଥିଲେ । ସେ ଏଥିରେ ଜୀବନ ଓ ପ୍ରେମର ଆକର୍ଷଣୀୟ ଚିତ୍ର ବର୍ଣ୍ଣନା କରିଥିଲେ ।

ତାଙ୍କର ଉଲ୍ଲେଖନୀୟ ରଚନା ମଧ୍ୟରେ ସେଇ ସୁଦୁର ନାଇ, ଶିଖା ଶିଖର, ଗନ୍ଧର୍ବ କବିତା ଗୁଚ୍ଛ, କେବାଳ ତମେ ନୀର, ଆମେ ଯାହା ଦେଖୁ, ନୁହଁଇ ଆରେକ ପୃଥିବୀ, ଶେଷ ଲେଖା, ହାମ୍ପିର ଶିଳାଖଣ୍ଡ, ଅନ୍ଧାରରେ ବିଷର୍ଣ୍ଣ ବର୍ଣ୍ଣମାଳା, ଲୋହିତ ନଦୀରା ଧାରେ, ନିର୍ବାଚିତ ଗୋଲାପ, ରୁଦାଲି, ଅଧବା ଓ ତିନିକନ୍ୟା ଆଦି ଅନ୍ୟତମ ।

ରଚନାବଳୀ 
 ଶୁନ୍ୟ ଇଲାକା (୨୦୨୩)
 ନୋବେଲ ବିଜୟୀ କଥାକାରଙ୍କ ଆତ୍ମକଥନ (୨୦୨୨)
 ସର୍ଜନାର ନିରିକ୍ଷଣ (୨୦୨୦)
 ମତଦାନ କେନ୍ଦ୍ରରେ ଛାଇନିଦ (୨୦୧୯)
 ଆମେ ଯାହା ଦେଖୁ (୨୦୧୦)
 ନିର୍ବାଚିତ ଶ୍ରେଷ୍ଠଗଳ୍ପ

ଆଧାର 

୧୯୫୬ ଜନ୍ମ
ଓଡ଼ିଆ ଅନୁବାଦକ
ଓଡ଼ିଆ ଲେଖକ
କେନ୍ଦ୍ରାପଡ଼ା ଜିଲ୍ଲାର ଲୋକ
ଜୀବିତ ବ୍ୟକ୍ତି
ଗଜାନନ ନାୟକ (୧ ଜୁଲାଇ ୧୯୧୮ - ୮ ଅଗଷ୍ଟ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ କାର୍ଯ୍ୟ କରିଥିଲେ । ୧୯୪୬ ମସିହାରେ ହୋଇଥିବା ସ୍ୱାଧୀନତା ପୂର୍ବରୁ ହୋଇଥିବା ୨ୟ ଓଡ଼ିଶା ବିଧାନ ସଭା ନିର୍ବାଚନରେ ସେ କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଭାରତ ସ୍ୱାଧୀନ ହେବାପରେ ୧୯୭୭ ଓ ୧୦୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଗଜାନନ ନାୟକ ୧୯୧୮ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୁମ ନାୟକ ଓ ପତ୍ନୀଙ୍କ ନାମ ରମାମଣି ନାୟକ ।

ରାଜନୈତିକ ଜୀବନ 
ଗଜାନନ ନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ ଏବଂ ସ୍ୱାଧୀନତା ପରେ ଦୁଇ ଥର କାର୍ଯ୍ୟ କରିଥିଲେ ।

ବିଧାନ ସଭା ସଭ୍ୟ ବିବରଣୀ

ମୃତ୍ୟୁ 
ଗଜାନନ ନାୟକ ୨୦୧୧ ମସିହାର ଅଗଷ୍ଟ ୮ ତାରିଖରେ ୯୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।

ଆଧାର 

୧୯୧୮ ଜନ୍ମ
୨୦୧୧ ମୃତ୍ୟୁ
ଓଡ଼ିଆ ଲୋକ
କଳାହାଣ୍ଡି ଜିଲ୍ଲାର ଲୋକ
ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
୭ମ ଓଡ଼ିଶା ବିଧାନ ସଭାର ସଭ୍ୟ
୮ମ ଓଡ଼ିଶା ବିଧାନ ସଭାର ସଭ୍ୟ
ଆକାଶ ଗଙ୍ଗା ହେଉଛି ଏକ ନିହାରୀକା ଯେଉଁଥିରେ ଆମର ସୌରଜଗତ ଅବସ୍ଥିତ। ଏହା ଆମର ଆକାଶରେ ଉତ୍ତର ଦିଗରୁ ଦକ୍ଷିଣ ଦିଗକୁ ବ୍ୟାପି ଥିବାର ଦେଖାଯାଏ।
ଏହା ଆମର ପୃଥିବୀ ଚାରିପଟେ ଏକ ଧଳା ରଙ୍ଗର ବନ୍ଧନ ପରି ଦେଖାଯାଏ କାରଣ  ଏହା ଅଣ୍ଡାକାର ହୋଇଥିବାରୁ ଏହା ଏପରି ଦେଖାଯାଏ। ୧୬୧୦ରେ ଗାଲିଲିଓ ଗାଲିଲେଇ(Galileo Galilei) ପ୍ରଥମେ ତାଙ୍କଦ୍ୱାରା ଉଦ୍ଭାବିତ ଟେଳିସ୍କୋପ୍ ସାହାଯ୍ୟରେ ସେଇ ଧଳା ରଙ୍ଗର ବନ୍ଧନ ସଦୃଶ ଆକାଶ ଗଙ୍ଗାରେ ଥିବା ତାରା ଗୁଡିକୁ ଆବିସ୍କୃତ କରିଥିଲେ। ୧୯୨୦ ମସିହା ପର୍ଯ୍ୟନ୍ତ ସବୁ ମହାକାଶ ବିଜ୍ଞାନୀ ଭାବୁଥିଲେ ଜେ ସେହି ଧଳା ରଙ୍ଗର ବନ୍ଧନ ସଦୃଶ ଆକାଶ ଗଙ୍ଗାରେ ବିଶ୍ୱର ସବୁ ତାରକା ଅବସ୍ଥିତ। ୧୯୨୦ ମସିହାରେ ଦୁଇ ମହାକାଶ ବିଜ୍ଞାନୀ ହାର୍ଲ ସେପ୍ଲେ(Harlow Shapley) ଏବଂ ହବର କର୍ଟିସ୍(Heber Curtis)ଙ୍କ ମଧ୍ୟରେ ଭୀଷଣ ବିତର୍କ ଓ ଏଦ୍ୱିନ୍ ହବଲ୍(Edwin Hubble)ଙ୍କ ମନ୍ତବ୍ୟରୁ ଜଣାଗଲାଯେ ଆକାଶ ଗଙ୍ଗା ହେଉଛି ବିଶ୍ୱରେ ଥିବା କୋଟି କୋଟି ନିହାରୀକା ମଧ୍ୟରୁ ଗୋଟିଏ। ଏବେ ଅଧିକରୁ ଅଧିକ ନିହାରୀକା ଆବିଷ୍କାର ହେଲାନି ଯାହାକି ପ୍ରାୟ ୨,୦୦,୦୦୦ କୋଟିରୁ ଅଧିକ ହେବ।

ଅମର ଆକାଶ ଗଙ୍ଗାର ବ୍ୟାସ ପ୍ରାୟ ୧,୦୦,୦୦୦ରୁ ୧,୨୦,୦୦୦ ଆଲୋକବର୍ଷ। ଯାହାକି ପ୍ରାୟ ୧,୫୦,୦୦୦ରୁ ୧,୮୦,୦୦୦ ଆଲୋକବର୍ଷ ପର୍ଯ୍ୟନ୍ତ ହୋଇପାରେ। ଆକାଶ ଗଙ୍ଗାରେ ପ୍ରାୟ ୧୦,୦୦୦ କୋଟିରୁ ୪୦,୦୦୦ କୋଟି ପର୍ଯ୍ୟନ୍ତ ତାରକା ରହିପାରେ।ସେହିପରି ଆକାଶ ଗଙ୍ଗାରେ ୧୦,୦୦୦ କୋଟି ଗ୍ରହ ଅବସ୍ଥିତ। ଆମର ସୌରଜଗତ ଆକାଶ ଗଙ୍ଗାର ଗୋଲାକାର ପରିଧି ମଧ୍ୟରେ ଅବସ୍ଥିତ ଯାହାକି ଆକାଶ ଗଙ୍ଗାର କେନ୍ଦ୍ରରୁ ୨୭,୦୦୦ ଆଲୋକବର୍ଷ ଦୁରରେ ଅବସ୍ଥିତ। ଏହା ଆକାଶ ଗଙ୍ଗାର ଅନ୍ତଃ କ୍ଷେତ୍ରରେ ଅବସ୍ଥିତ। ଆକାଶ ଗଙ୍ଗାର କେନ୍ଦ୍ରରୁ ୧୦,୦୦୦ ଅଲୋକବର୍ଷ ପର୍ଯ୍ୟନ୍ତ କେବଳ ମହାକାଶିୟ ବାଦଲ ଏବଂ ଧୁଳିରେ ପରିପୂର୍ଣ୍ଣ।ଏହି ଅଂଶର ମାଧ୍ୟାକର୍ଷଣ ଶକ୍ତି ବହୁତ ଅଧିକ । ଏହା ଏକ ବ୍ଲାକ୍ ହୋଲ୍(black hole) ପରି ଅଟେ। ଆକାଶ ଗଙ୍ଗାର ସେହି ଅଂଶରେ ନକ୍ଷେତ୍ର ଏବଂ ଗ୍ୟାସ ଗୁଡ଼ିକ ସେକେଣ୍ଡକୁ ପ୍ରାୟ ୨୨୦ କିଲୋମିଟର ବେଗରେ ପରିକ୍ରମା କରନ୍ତି। ସୂର୍ଯ୍ୟ କ୍ଷେତ୍ରରେ ଏହ। ୨,୪୦୦ ଲକ୍ଷ ବର୍ଷ ଲାଗିଥାଏ।

ଆକାଶ ଗଙ୍ଗା ବିଶ୍ୱର ସୀମା ଅନୁସାରେ ସେକେଣ୍ଡକୁ ପ୍ରାୟ ୬୦୦ କିଲୋମିଟର ବେଗରେ ଗତି କରେ। ଆକାଶ ଗଙ୍ଗାର ସବୁଠୁ ପୁରୁଣା ନକ୍ଷେତ୍ର ବିଶ୍ୱ ସୃଷ୍ଟିର ସମୟ ସହ ସମାନ।କାରଣ ଏହି ନକ୍ଷେତ୍ର ବିଗ୍ ବ୍ୟାଂଗ୍(big bang)ର କମ ସମୟ ପରେ ସୃଷ୍ଟି ହୋଇଥିଲା।ଆକାଶ ଗଙ୍ଗାର ଅନେକ ଉପ ନିହାରୀକା ମଧ୍ୟ ରହିଛି ଯାହାକି ଭିର୍ଗୋ ସୁପରକ୍ଲସ୍ଟର୍(virgo supercluster) ଯିଏକି ନିଜେ ମଧ୍ୟ ଲାନିଆକିଆ ସୁପରକ୍ଲସ୍ଟର୍(Laniakia supercluster)  ଅଂଶ ଅଟେ।

ଆକୃତି

ଆକାଶଗଙ୍ଗା ଆକାଶରେ ଏକ କୁହୁଡ଼ିଆ ବାଦଲ ପରି ଦେଖା ଯାଏ ଯାହା କି ଉତ୍ତର ଆକାଶରୁ ଦକ୍ଷିଣ ଆକାଶକୁ ଲମ୍ବିଥାଏ। ଏଥିରେ କୋଟି କୋଟି ତାରକା ଥିଲେ ମଧ୍ୟଂ ସବୁ ଖାଲି ଆଖିରେ ଦେଖି ହୁଏନି ।କେତେକ ତାରକା ମହାକାଶୀୟ ଧୂଳିକଣା ଯୋଗୁ ଦେଖି ହୁଏନାହିଁ। ଏହା କେବେଳ ବୃହତ୍କାୟ ଟେଲିସ୍କୋପ(telescope) ସାହାଯ୍ୟରେ ଦେଖି ହୁଏ।ମହାକାଶ ବିଜ୍ଞାନୀମାନେ ଆକାଶଗଙ୍ଗାର ଅଧିକାଂଶ ନକ୍ଷେତ୍ର ଓ ଗ୍ରହ ଗୁଡିକୁ ହୋବ୍ୱଲ ଟେଲିସ୍କୋପ(hobble telescope) ସାହାଯ୍ୟରେ ଦେଖିଥାନ୍ତି ।ଏହି ଟେଲିସ୍କୋପ  ପୃଥିବୀର ଏକ ବହୁତ ଶକ୍ତିଶାଳୀ ଟେଲିସ୍କୋପ  ଅଟେ।
ମହାକାଶ ବିଜ୍ଞାନ

ଆଧାର
କଳିଙ୍ଗ ଲାନ୍ସର୍ସ ଏକ ପେସାଦାର ହକି ଦଳ। ଏହା ଭାରତରେ ହକି କ୍ରୀଡ଼ାର ବିକାଶ ପାଇଁ ୨୦୧୩ ଆରମ୍ଭ ହେଇଥିବା ସର୍ବଭାରତୀୟ ହକି ସମାରୋହ ହିରୋ ହକି ଇଣ୍ଡିଆ ଲିଗର ଷଷ୍ଠ ଦଳ। ଏହା ଓଡ଼ିଶାର ଘରୋଇ ଦଳ। ଭୁବନେଶ୍ୱରସ୍ଥିତ କଳିଙ୍ଗ ଷ୍ଟାଡିୟମ ଏହାର ଘରୋଇ ଷ୍ଟାଡିଅମ। ଓଡ଼ିଶା ସରକାରଙ୍କ କ୍ରୀଡା ବିକାଶ ବିଭାଗ ସହାୟତାରେ ଓ ଦୁଇ ଶିଳ୍ପ ସଂସ୍ଥା ଇଡକୋ ଓ ଏମସିଏଲର ମିଳିତ ପ୍ରଚେଷ୍ଟାରେ ଏହି ଦଳ କିଣାଯାଇଥିଲା। ଏହାର ବର୍ତ୍ତମାନର ପ୍ରଶିକ୍ଷକ , ଭାରତୀୟ ଜାତୀୟ ହକି ଦଳର ପ୍ରଶିକ୍ଷକ ଟେରି ଉଆଲ୍ସ ଓ ମୁଖ୍ୟ ମାର୍ଗଦର୍ଶକ ଭାରତୀୟ ହକି ଦଳର ପୂର୍ବତନ ଅଧିନାୟକ ପଦ୍ମଶ୍ରୀ ଦିଲ୍ଲୀପ ତିର୍କୀ ଅଛନ୍ତି। ଏହାର ବର୍ତ୍ତମାନ ଦୁଇଜଣ ଅଧିନାୟକ ଅଛନ୍ତି। ସେମାନେ ହେଲେ ଭାରତର ପୂର୍ବତନ ଅଧିନାୟକ ଓଡ଼ିଶାର ପ୍ରବୋଧ ତିର୍କି ଓ ନିଲାମ ମାଧ୍ୟମରେ ଦଳପାଇଁ ଖେଳୁଥିବା ବିଦେଶୀ ଖେଳାଳିଙ୍କ ମଧ୍ୟରେ ଅଷ୍ଟ୍ରେଲିଆ ଜାତୀୟ ଦଳ ସଦସ୍ୟ ତଥା ଅଲିମ୍ପିଆଡ କାଇଲ ବ୍ରାଉନ। ୨୦୧୪ରେ ଜାନୁୟାରୀ ୨୫ ତାରିଖରୁ ଖେଳଯାଉଥିବା ଏହି ଲିଗର ଦ୍ୱିତୀୟ ସଂସ୍କରଣରେ କଳିଙ୍ଗ ଲାନ୍ସର୍ସ ହେଉଛି ନୂଆ ଦଳ।

ଆଧାର

ବାହାର ତଥ୍ୟ

ହକି
ଅମିତ ମିଶ୍ର    (help·info) (ଜନ୍ମ 24 ନଭେମ୍ବର ,1982) ଜଣେ ଭାରତୀୟ କ୍ରିକେଟ ଖେଳାଳି । ସେ ଜଣେ ଆକ୍ରାମକ ଲେଗ ସ୍ପିନର ହେବା ସହ ତଳ ଅର୍ଡର ବେତସ ମେନ ମଧ୍ୟ । ସେ ହରିୟଣା ରାଜ୍ୟ ଦଳ ପାଇଁ ଘରେଇ କ୍ରିକେଟ ଖେଳିବା ସହ ଦିଲ୍ଲୀ ଦଳ ପାଇଁ ଆଇପିଏଲ ଖେଳନ୍ତି । ସେ ଭାରତୀୟ ଜାତୀୟ ଦଳ ପାଇଁ ଟେଷ୍ଟ , ଏକଦିବାସୀୟ ଓ T20 ଅନ୍ତର୍ଜାତିକ ଖେଳନ୍ତି । 

ପ୍ରଥମ ଥର ପାଇଁ ସେ 2002 ମସିହାରେ ୱେଷ୍ଟ ଇଣ୍ଡିଜ ବିପକ୍ଷ୍ୟରେ ଟେଷ୍ଟ ପାଇଁ ଭାରତୀୟ ଦଳରେ ସ୍ଥାନ ପାଇଥିଲେ । ମାତ୍ର ଖେଳି ନଥିଲେ । ସେ 2003 ମସିହାରେ ଦକ୍ଷିଣ ଆଫ୍ରିକା ବିରୁଦ୍ଧରେ ଏକ ଏକଦିବାସୀୟ ମେଚ ଖେଳିଥିଲେ ।

Test and ODI career 
ଅମିତ ପ୍ରଥମ ଟେଷ୍ଟ ପଦାର୍ପଣ ଅଷ୍ଟ୍ରେଲିଆ ବିରୁଦ୍ଧରେ ମୋହାଳିଠାରେ କରିଥିଲେ । ଅଧିନାଯକ ଅନିଲ କୁମ୍ବଲେ ଆହତ ହେବା କାରଣରୁ ସେ ସ୍ଥାନ ପାଇ ସେହି ମେଚରେ ପ୍ରଥମ ପାରିରେ 5/71 ନେବା ସହ ଦ୍ୱିତୀୟ ପାରିରେ 2/35 ନେଇଥିଲେ ଓ ଭାରତ ସେହି ମେଚ ନିର୍ନାୟକ ଭାଙ୍ଗିରେ ଜିତିଥିଲା ।  ତଥାପି ଅନିଲ କୁମ୍ବଲେଙ୍କ ପ୍ରତ୍ୟାବର୍ତନ ପରେ ସେ ତାଙ୍କ ସ୍ଥାନ ହରେଇବାକୁ ପଡିଥାନ୍ତା ଯଦି ଅନନ୍ୟ ସ୍ପିନର ହରଭଜନ ସିଂହ ଆହତ କାରଣରୁ ବାହାରି ନ ଥାନ୍ତେ । 

22009 ମସିହାରେ ଅମିତ ନିଉଜିଲାଣ୍ଡ ଗସ୍ତ ପାଇଁ ଦଳରେ ଥିଲେ , ମାତ୍ର ସେଠାରେ ମାତ୍ର  ଜଣେ ସ୍ପିନର ଖେଳିବାର ଥିବାର ଚୁଡାନ୍ତ ଏକାଦଶରେ ସ୍ଥାନ ପାଇ ନଥିଲେ । 2009 ICC ଚାମିପୀୟନ ଟ୍ରଫିରେ ଅମିତ ଖେଳିଥିଲେ । ନଭେମ୍ବର 2009ରେ ଅମିତ ମିଶ୍ର ତାଙ୍କ ସ୍ଥାନ ପ୍ରଜ୍ଞାନ ଓଝାଙ୍କଠାରେ ହରେଇଥିଲେ । 

ବାଂଲାଦେଶ ଗସ୍ତ ପାଇଁ ଅମିତ ସ୍ଥାନ ପାଇ ପ୍ରଥମ ଟେଷ୍ଟରେ 50 ରଣ କରିବା ସହ 7 ୱିକେଟ ନେଇଥିଲେ । ହେଲେ ପୁଣି ତାଙ୍କ ସ୍ଥାନ ପ୍ରଜ୍ଞାନ ଅଧିକାର କରିନେଇଥିଲେ । ପରେ 2013 ମସିହାରେ ଇଂଲଣ୍ଡ ଗସ୍ତରେ ସେ ତାଙ୍କର ସର୍ବୋଚ ସ୍କୋର 84 କରିଥିଲେ । 2013 ଜିମ୍ବାବ୍ୱେ ଗସ୍ତରେ ସେ ସ୍ଥାନ ପାଇ 3 ଯ ଏକଦିବାସୀୟରେ 4/47 ନେବା ସହ men of the match ପୁରସ୍କାର ପାଇଲେ ।ସେହି ସିରିଜରେ ସେ 18 ୱିକେଟ ନେଇ ବାହାରେ ଖେଲାଯାଇଥିବା ସିରିଜରେ ଥିବା ଶ୍ରୀନଥଙ୍କ ରେକର୍ଡର ସମକକ୍ଷ ହେଇଥିଲେ । 

2014 ଏସିଆ କପରେ ମିଶ୍ର ପାକିସ୍ତାନ ସହ ମେଚରେ 10 ଓଭରରେ ମାତ୍ର 28 ରଣ ଦେଇ 2ଟି ୱିକେଟ ନେଇଥିଲେ । 

 2016 ୱେଷ୍ଟ ଇଣ୍ଡିଜ ଗସ୍ତରେ ମିଶ୍ର 2ଟି ଟେଷ୍ଟ ଖେଳି 6ଟି ୱିକେଟ ନେବା ସହ T20ରେ ମଧ୍ୟ 3 ୱିକେଟ ନେଇଥିଲେ । ସେହି ବର୍ଷ ନିଉଜିଲାଣ୍ଡର ଭାରତ ଗସ୍ତରେ ଅମିତ 5ଟି ଏକଦିବସୀୟରେ 15ଟି ୱିକେଟ ନେଇ ଥିଲେ ଯାହା ମଧ୍ୟରେ 5/18 ଶ୍ରେଷ୍ଠ ଥିଲା ଓ ଭାରତ ସିରିଜ 3-2ରେ ଜିତିଥିଲା । ଅମିତ ସେଥିରେ ଶ୍ରେଷ୍ଠ ଖେଳାଳି ଭାବେ  ପୁରସ୍କୃତ ହେଇଥିଲେ ।

ଆଇପିଏଲ 
 ଆଇପିଏଲର ଅଦ୍ୟାବଧି ହେଇଥିବା ସମସ୍ତ ସିଜନରେ ଅମିତ ମିଶ୍ର ବହୁ ସଂଖ୍ୟାରେ ୱିକେଟ ନେଇଛନ୍ତି । ତଳ ଅର୍ଡରରେ ବେଟିଙ୍ଗରେ ମଧ୍ୟ ତାଙ୍କର ମୂଲ୍ଯବାନ ଅବଦାନ ରହିଥାଏ । 

2013 ଆଇପିଏଲରେ ଅମିତ ହାଇଦେରବାଦ ଦଳ ପକ୍ଷ୍ୟରୁ ଖେଳି ପୁନେ ବିପକ୍ଷ୍ୟରେ  ହାଟ-ଟ୍ରିକ ନେବାର କୃତି ହାସଲ କରିଥିଲେ । ସେ ଆଇପିଏଲର ପ୍ରଥମ ଖେଳାଳି ଭାବରେ 3ଟି ହାଟ୍ରିକ ନେଇଛନ୍ତି । 2015 ଓ 16 ମସିହାରେ ସେ ଦିଲ୍ଲୀ ଦଳ ତରଫରୁ ଆଇପିଏଲ ଖେଳୁଥିଲେ ।

ଅନ୍ତର୍ଜାତିକ ରେକର୍ଡ ସମୂହ

ଟେଷ୍ଟରେ 5-ୱିକେଟ

ଏକଦିବାସୀୟ 5-ୱିକେଟ

ଅନ୍ତର୍ଜାତିକ ପୁରସ୍କାର ସମୂହ

ଏକଦିବାସୀୟ ଅନ୍ତର୍ଜାତିକ

Man of the Match ପୁରସ୍କାର

Player of the Series ପୁରସ୍କାର

T20 ଅନ୍ତର୍ଜାତିକ

Man of the Match ପୁରସ୍କାର

ପୁନଶ୍ଚ ଦେଖଣା 
 List of India Test cricketers who have taken five wickets on debut

ଆଧାର

ବାହାର ଲିଙ୍କ 
 Cricinfo Profile
 Amit Mishra's profile page on Wisden
 Amit Mishra's Videos and News 
 Amit Mishra Profile and latest news at Sportskeeda
 I gave quitting a serious thought: Mishra 
୧୯୮୨ ଜନ୍ମ
ଭାରତୀୟ କ୍ରିକେଟ ଖେଳାଳି
ଜୀବିତ ବ୍ୟକ୍ତି
ରାଜ କିଶୋର ରାମ (୧୭ ଜୁନ ୧୯୩୬ - ୧୪ ଫେବୃଆରୀ ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ରାଜ କିଶୋର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୭୭ ଓ ୧୯୯୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଚୌଦ୍ୱାର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ରାଜ କିଶୋର ରାମ ୧୯୩୬ ମସିହାର ଜୁନ ମାସ ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋପୀନାଥ ରାମ ଏବଂ ପତ୍ନୀଙ୍କ ନାମ ଇନ୍ଦୁମତି ରାମ । ରାଜ କିଶୋରଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକୋତ୍ତର ।

ରାଜନୈତିକ ଜୀବନ 
ରାଜ କିଶୋର ରାମ ଓଡ଼ିଶା ରାଜନୀତିରେ ଜନତା ଦଳର ପ୍ରାର୍ଥୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ ।

ମୃତ୍ୟୁ 
ରାଜ କିଶୋର ୨୦୧୭ ମସିହାର ଫେବୃଆରୀ ମାସ ୧୪ ତାରିଖରେ ମୃତ୍ୟୁବରଣ କରିଥିଲେ ।
ମୃତ୍ୟୁବେଳକୁ ତାଙ୍କୁ ୮୦ ବର୍ଷ ବୟସ ହୋଇଥିଲା ।

ଆଧାର 

୧୯୩୬ ଜନ୍ମ
୨୦୧୭ ମୃତ୍ୟୁ
ଓଡ଼ିଆ ଲୋକ
କଟକ ଜିଲ୍ଲାର ଲୋକ
୭ମ ଓଡ଼ିଶା ବିଧାନ ସଭାର ସଭ୍ୟ
୧୦ମ ଓଡ଼ିଶା ବିଧାନ ସଭାର ସଭ୍ୟ
ଭୌଗଳିକ ଦିଗବାରେଣି ଏକ ଦିଗବାରିବା ପ୍ରଣାଳୀ ଯାହା ପୃଥିବୀର ଯେକୌଣସି ସ୍ଥାନର ଅବସ୍ଥାନକୁ କେତୋଟି ସଂଖ୍ୟା ଯୋଡ଼ାଦ୍ୱାରା ସ୍ଥିର କରିଥାଏ । ଦିଗବାରେଣିକୁ ଏମିତି ବଛାଯାଇଥାଏ ଯେ ତାହାର ଗୋଟିଏ ସଂଖ୍ୟା ସିଧା ଅବସ୍ଥା (ଅକ୍ଷାଂଶ) ଓ ଦୁଇଟି ବା ତିନୋଟି ସଂଖ୍ୟା ଭୂସାମାନ୍ତରାଳ(ଦ୍ରାଘିମା) ସୂଚାଇଥାଏ । ସାଧାରଣତଃ ଅକ୍ଷାଂଶ, ଦ୍ରାଘିମା ଓ ସମୁଦ୍ର ପତ୍ତନରୁ ଉଚ୍ଚତାକୁ ନେଇ ଏହାକୁ ଦେଖାଯାଇଥାଏ ।

ଦ୍ରଷ୍ଟବ୍ୟ

ଅଧିକ ତଥ୍ୟ 
 Mathematics Topics-Coordinate Systems 
 Geographic coordinates of countries (CIA World Factbook) 
 FCC coordinates conversion tool (DD to DMS/DMS to DD)
 Coordinate converter, formats: DD, DMS, DM
 Latitude and Longitude
 Find the GPS coordinates for a location or a place in several geocoding formats, which can be entered into a GPS device
 Convert Address to Coordinates and vice-versa
 Get the decimal coordinates, sexagesimal and UTM of any location
 Plexscape WS  Advanced free online tool for coordinate conversion, fully interactive with Google Maps - Supports more than 3,000 coordinate systems and 400 datums worldwide

 

ଭୂଗୋଳ